Diari Oficial de la Generalitat Valenciana


Sumari del DOGV 5660, del 14-12-2007 (2007/15410)

RESOLUCIÓ de 21 de novembre de 2007, de la Direcció General d'Ordenació, Avaluació i Investigació Sanitària de la Conselleria de Sanitat, per la qual es concedix l'acreditació per a l'activitat d'extracció i implantació de teixit ovàric autòleg a l'Hospital Universitari la Fe.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5660

Data del DOGV
:   14-12-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/15917


Data del document
:   21-11-2007

Organisme emissor
:   Conselleria de Sanitat

Tipus de document
:   Resolució

Descriptors 

:   * València
    * trasplantament d'òrgans
    * establiment hospitalari

RESOLUCIÓ de 21 de novembre de 2007, de la Direcció General d'Ordenació, Avaluació i Investigació Sanitària de la Conselleria de Sanitat, per la qual es concedix l'acreditació per a l'activitat d'extracció i implantació de teixit ovàric autòleg a l'Hospital Universitari la Fe. [2007/15914]  
Vicente Gil Suay, director de l'Hospital Universitari la Fe, presentà una sol·licitud d'acreditació per a l'extracció i implantació de teixit ovàric autòleg.   
La Direcció General d'Assistència Sanitària i la direcció del Programa de Trasplantaments de la Comunitat Valenciana emeten informe favorable sobre l'acreditació sol·licitada.  
La Direcció Territorial de Sanitat de València ha comprovat que el centre té tots els requisits exigits per a l'acreditació que es demana.  
Fonaments jurídics  
1. La Direcció General d'Ordenació, Avaluació i Investigació Sanitària de la conselleria de Sanitat és competent segons que disposen l'Orde de 13 de gener de 2006 sobre acreditació de centres sanitaris de la conselleria de Sanitat per a la pràctica d'activitats d'extracció i trasplantament d'òrgans, teixits i cèl·lules, el Decret 176/2004, de 24 de setembre, sobre autorització de Centres, Servicis i Establiments Sanitaris i el Decret 120/2007, de 27 de juliol, pel qual s'aprova el Reglament Orgànic i Funcional de la conselleria de Sanitat.   
2. Es complix el que establixen el Reial Decret 1301/2006, de 10 de novembre, pel qual s'establixen les normes de qualitat i seguretat per a la doanció, obtenció, avaluació, processament, preservació, emmagatzematge i distribució de cèl·lules i teixits humans, i l'Orde de 13 de gener de 2006 de la conselleria de Sanitat.   
Vistos els antecedents de fet, els preceptes legals citats i els altres que hi siguen aplicables, resolc concedir l'acreditació per a extracció i implantació de teixit ovàric autòleg a l'Hospital Universitari la Fe. Esta acreditació és vàlida per un període de 4 anys, a partir de la data de la present resolució.  
L'acreditació pot ser revocada en qualsevol moment, si s'alteren o incomplixen els requisits i les consideracions que l'han feta possible.  
Per a l'activitat que s'acredita, el centre queda sotmés a la inspecció i control de la conselleria de Sanitat.  
Que es notifique esta resolució a les persones interessades, amb l'advertiment que no exhaurix la via administrativa i que hi poden interposar un recurs d'alçada davant del conseller de Sanitat en el termini d'un mes comptador des de l'endemà de la data de notificació.  
València, 21 de novembre de 2007.- La directora general d'Ordenació, Avaluació i Investigació Sanitària: María Pilar Viedma Gil de Vergara.